amêdhar sabda bab dayaning rukun, kados purwakanipun pangarsa punika wau, pancèn prayogi sangêt, sabab rukun makatên mahanani santosa, kita wajib sami ngèngêti dhatêng wulang dalêm sampeyan dalêm Ingkang Sinuhun kaping IV ingkang wosipun kita punika kêdah rukun. Sêrat Asthabrata ugi mratelakakên, prayoginipun tiyang nindakakèèên praja makatên kêdah botên kenging cidra-cinidranan, awit samasa nginggil cidra dhatêng ngandhap, kosokwangsulipun ngandhap cidra dhatêng inggil- inggilanipun, praja ingkang dipun cêpêng wau tamtu risak.